Vuoden 1976 keväällä Fredi valittiin toistamiseen edustamaan Suomea Eurovision laulukilpailuun sävellyksellään ”Pump pump”. Tällä kertaa hän esiintyi johtohahmona kokoonpanossa Fredi ja Ystävät (englanniksi Fredi &amp; The Friends). Ryhmän muut jäsenet olivat Titta Jokinen, Anneli Koivisto, Irma Tapio, Aimo Lehto ja Antti Hyvärinen. ”Pump pump” jäi Haagissa pidetyssä finaalissa 11:nneksi, mutta menestyi Suomen markkinoilla kohtuullisesti.